TARTUS 25. MAIL 1936 Nr. 5 


Kaitseliidu ülema tervitus noortele kotkastele. 


Tallinna Linna 
" Keskraamatukogu 


Kasutan juhust, et ,Kotka” veergudel 
tervitada teid — armsad noored kotkad. 


Meie kõik oleme alati tundnud suurt 
rõõmu, kui näeme teid ja teie õnnestunud 
ettevõtteid. 

Ma tänan kõiki armastuse eest oma 
asja vastu. 


Ühte palun aga tänasel organisatsiooni- 
aastapäeval: kui teil seljas noorkotka 
vorm või peas noorkotka müts — kui ole- 
te meie noortepere liige — ärge laskuge 
säärastesse vallatustesse, mille eest teid 
kooliõpetaja või isa-ema tõrelema peaks. 

Olge ise ikka ja alati tublid ja seega 
eeskujuks teistele! 

Palju rõõmu teile, palju õnne teile! 
Kindral-major J. Orasmaa, 

J. Orasmaa. Kaitseliidu ülem. 

Meist võrsub tugev meestepõlv oma iseseisva 
vaba riigi kandjaks ja kaitsjaks! 


Noorte Kotkaste üksused tähistavad 
27. mail oma organisatsiooni kuuendat 
aastapäeva. Kuus aastat on möödunud päe- 
vast, mil kaitseliidu vanematekogu kin- 
nitas tänaseni kehtivad Põhimäärused ja 
valis Noorte Kotkaste peavanemaks prae- 
guse peaministri K. EENPALU. Kuigi 
organisatsiooni struktuuri ja karakteri 
kujundamise juures tehti tööd juba paar 
aastat varem, algas töö — juhtide raken- 
damine, organisatsiooni ideede ja töövii- 
side tutvustamine — Põhimääruste kin- 
nitamisega nimetatud päeval. 


Ei saa jätta märkimata, et selle juures 
tuli võita hulk raskusi, millest aga ker- 
gelt üle saadi, sest kõik juhid kõikides 
keskustes asusid suure vaimustusega uue 
ja laiaulatusliku noorte organisatsiooni 
teenistusse. Peab kahjuks tunnistama, et 
algul vähestel, peale kaitseliidu "tegelaste 
eneste, oli usku ettevõttesse. Leiti sageli, 
et noorte kotkaste organisatsioon olevat 
enneaegne ja meie oludes liiga laiaulatus- 
kik. Neist väiteist: ei lastud end kohutada, 
sest teati, et ükskord tuleb ometi kar- 
tus nurka heita suurte ettevõtete ees, 
taanduda sissejuurdunud väikluslikku- 
sest. 


Noorte kotkaste suurimaks eesmärgiks 
on süvendada noortes: vankumatut rah- 
vusluse ja koduarmastuse aadet, et neist 
kasvaksid tublid ja tulised isamaalased. 
Asutamispäevil oli aga raskusi neile põhi- 
mõtteile leida laiemas ulatuses pinda, mil 
valitsevaks loosungiks oli veel internat- 
sionalism ja paljude püüdeks oli usta- 
valt teenida oma huvisid kaitsvat par- 
teid. Noored kotkad asusid kuue aasta 
eest rahvusliku taassünni teele — sellele 
teele, kuhu kogu meie rahva tervik asus 
peale 12. märtsi sündmusi 1934. a. 


Kuue aasta jooksul on noored kotkad 
vanemaist juhtidest kuni pisikeste pesa- 


poegadeni olnud alati isamaa teenistuses 
ja pole väsinud rahvusluse mõtte levita- 
misest nende juures, kes passiivseks jäid 
ja otsisid eeskujusid Läänest ja Idast. 


Esmakordselt kogunesid noorte juhid, 
kes olid esimesteks noorteks kotkasteks, 
pealinna 19. juunil 1930, kus nad tutvusid 
noorte kotkaste sihtidega, omandasid orga- 
nisatsiooni tööks vajalisi teoreetilisi tead- 
misi ja praktilisi oskusi. Sellelt viiepäe- 
vaselt kursuselt viidi kaasa igasse male- 
vasse tööindu ja -rõõmu, mis on kandnud 
meie tööd möödunud kuue aasta jooksul. 
Ja enamus neist juhtidest sellelt kui ka 
sama aasta sügisel korraldatud kursus- 
test osavõtjaina on jäänud truuks meie 
organisatsioonile. E 


Täpselt viis aastat hiljem, 19. juunil 
möödunud aastal, kogunesid pealinna üle- 
riiklikku üldlaagrisse ligi poolteist tuhat 
poissi — nii suurearvuliselt esmakordselt 
eesti noortelaagrite ajaloos. See oli vää- 
rikas saavutus meie töös. See tähistas 
organiseerimisperioodi lõppu, ja siit peale 
algas noorte sisulise töö süvendamine. 
Järgnevad aastad viigu meid selles edasi 
samas vaimus ja kindlusega, mille läbi 
oleme jõudnud praegusele tasemele, kus 
tehtud töö teeb au meie noorusele. 


1932. a. sügisel elasime üle peavane- 
mate vahetuse. Suure töökoormatuse tõttu 
lahkus 1. augustil peavanema kohalt K. 
EENPALU. Tema asemel võttis jõudsalt 
kasvava ja areneva organisatsiooni juhti- 
mise enese õlgadele meie Vabadussõja- 
aegne ja ka praegune kaitsevägede ülem- 
juhataja kindral. J. LAIDONER, kes tä- 
nini sel vastutusrikkal kohal on töötanud. 
Võime olla uhked, et meie kõrgemateks 
juhtideks on olnud ja on meie riigi suur- 
mehed, kellele kuulub kogu rahva usaldus. 


Nende meeste juhtimisel on noored kot- 
kad täitnud ja täidavad edaspidigi tähele- 

Väljavõte Peavanema käskkirjast nr. 85. 
Tallinnas, 27. mail 1936. a. 
Gi 


Täna kuue aasta eest rajati Noorte Kotkaste organisatsioon. Paljud noor- 
kotkaste juhtidest 
arendamisel ja kasvatamisel. 


on kuus aastat tegutsenud noorte kotkaste 
Nende ja kõikide teiste juhtide tööd kiidab 


saavutatud tagajärg ja suur noorkotkaste pere. 


jõuliselt 


Kuus aastat oleme sammunud üksmeelselt koos kaitseliidu ja naiskodu- 
kaitsega. Mõlemad on meile alati tuge pakkunud ja abistava käe ulatanud 


meie suurematele ja vähematelegi ettevõtteile ja eluavaldusile. Ka hiljem 
tegevusse asunud kodutütardega oleme suure sõbralikkusega ja vastastikkuse 
mõistmisega ühisettevõtteid läbi viinud. Kaitseliidu, naiskodukaitse, noorkot- 
kaste ja kodutütarde ühendatud töös peitub meie kõikide tugevus, mis meid 


kõiki ja iga üksikut viib sihile, valmistab meie noori meesteks meeste rida- 


desse. 


Tänan kõiki vanemaid, kõiki pealikuid ja kõiki meie arvukaid sõpru meie 


organisatsioonile osutatud tõhusa kaastöö eest. 


Soovin kõigile juhtidele ja 


kõigile noortele aastapäevaks õnne ning jõudu ja püsivust edasiseks taga- 


järjekaks tööks. 


J. Laidoner, 
Peavanem. 


J. Tedersoo, 
Peastaabi ülem. 

panu vääriva osa meie rahvusliku vaimu 
kujundamises, vaba ja iseteadva eestlase 
kujundamisel. Ei ole valda ega maa- 
nurka, kus puuduks noorte kotkaste ük- 
sus, meie organisatsioon on haaranud ko- 
gu maa 750 üksusega. Ja see laialdane 
noorte pere töötab ja saavutab kõikjal 
edu. 

Meie ei oma ainult kvantumit, vaid ka 
kvaliteeti. Kõik üleriiklikud õppelaagrid, 
aga eriti I üldlaager Pirital, on näidanud, 
et nii noored kui ka juhid on olnud südilt 
töö juures, näidanud tõusu distsipliinis ja 
noorkotkalikus meelsuses: ja me võime 
julgelt vaadata tulevikku. 


Noorte arv on tõusnud paaril viimasel 
aastal kahekordse hooga. See näitab, et 
noorkotklus on leidnud kindla pinna meie 


noorsoo paremikus. 13000 noort ja vana 
on koondunud suurele tähtsale ja aateli- 
sele tööle noorkotkaste embleemi — Põh- 
jakotka tiibade alla, millel sõitis Kalev 
meie randa. 


Kalev on uuesti tulnud elama meie 
noortesse, nendesse noortesse, kes on alati 
valmis kaitsema seda maad, kuhu Kalev 
rajas kodu meie rahvale. 


Oma kuuendal aastapäeval on meie 
kohus seda meelde tuletada ja tõotada, et 
oleme kõigil järgnevail aastail veelgi pa- 
remad noored kotkad — kodumaa pojad, 
tõotada, et meist võrsub tugev ja isetea- 
dev meestepõlv meie oma iseseisva vaba 
riigi kandjaks ja kaitsjaks. 


J. Tedersoo. 

Annetati tunnustusväljendeid. 


Noorte Kotkaste organisatsiooni kuuen- 
da aastapäeva puhul, 27. mail s. a. Pea- 
vanem annetas noorkotkaste Aitaja-, Tee- 
nete-, Kotkajuhi- ja Eeskujuliku noor- 
kotka märgid ning Teenetekirjad järgmis- 
tele vanematele, pealikutele ja noortele: 


Aitaja märk. 


Järva malevast: Rung, Ernst; Treu- 
berg, Edgar; 

Lääne malevast: Algma, Kustav; Lu- 
berg, Otto; Koobas, Tõnis; 

Narva malevast: major Lilleleht, 
Paul; Saks, Eduard; major Maasik, Kris- 
tof; 

Petseri malevast: Listakind, Lud- 
milla; Õnnik, Kusma; Palgi, Eduard; 

Pärnumaa malevast: Kurik, Edu- 
ard; Toom, Ants; Virro, Artur; Martsoo, 
Mihkel; Laur, August; Siitam, Hans; 
"Tamm, Jakob; Sidorenko, Marta; Raud, 
Anna; Lipman, Elsa; 

Saaremaa malevast: Endrekson, 
Georg; Perens, Johannes; Rauk, Anton; 
kolltn. Särev, Oskar; Koppel, Juhan; 
Steinberg, Bruno; 

Sakalamaa malevast: Koik, Theo- 
dor; Karu, Jaan; 

Tallinna malevast: Treumund, Ar- 
ved; Lagus, Benita ; Roos, Cornelia; Pär- 


telpoeg, Maria; Reinaste, Tiit; Soone, 
Herman; major Lints, Rudolf; 
Tartu malevast: Luik, Karl; 
Tartumaa malevast: Suurmann, 


Meinhard; 

Valga malevast: Tuul, Hans; Vassil, 
Karl; kolltn. Hiob, Johan; Klement, Fried- 
rich; Uuemaa, Juhan; Univer, Markus; 

Viru malevast: Kents, Johannes; 
Kalda, Ants; Aro, Arnold; Saluveer, Enn; 
Kungur, Aleksander; Ederberg, 
Kutti, Martin; Pajos, Karl; 
Engelberg,: Ferdi- 
Tuvikene, Aleksander; — Torop, 


Bruno; 


Võru malevast: 
nand; 
Kristjan. 


Teenete märk. 


Petseri malevast: pr. Kalju, Elisa- 
beth; kpt. Ilves, Osvald; 

Pärnumaa malevast: Uustalu, Jaan; 

Saaremaa malevast: Prooses, 
Joann; Laul, Jakob; Koel, Arvi; Kivi, Jo- 
han; Elmik, August; kpt. Raid, Villem; 
Lemet, Aleksander; 

Tallinna malevast: 
vald; 

Valga malevast: Jõgi, Richard; Rööp, 
Hans; 

Viru malevast: 
Linsi, Hans. 


Randvee, Os- 


Avikson, Heinrich; 


Teenetekiri. 


Harju malevast: dr. Krausp, Curt; 
Rõõm, Artur; Raagul, Arnold; n-ltn. Kal- 
da, Heinrich; 

Järva malevast: Kuulbach, Johannes; 
Veinberg, Ullrich; Looman, Eduard; Eh- 
renvert, Feliks; Viilup, Johannes; 

Lääne malevast: Einberg, Rudolf; 

Narva malevast: ltn. Aalperk, Val- 
deko; Kraaving, Paul; ltn. Talpak, Karl; 
Kiiver, Eduard; Hammer, Johannes; Pent, 
Julius; Martin, August; Kraavik, Johan- 
nes; Pikkoja, August; 

Petseri malevast: Maimik, Viktor; 
Uus, Robert; Vabama, Timofei; 

Pärnumaa malevast: Grau, Ru- 
dolf; Ilves, Orest; 

Saaremaa malevast: Hint, Adolf; 
Saabas, August; Vaga, Madis; Bormann, 
Johannes; Kivi, Aleks; major Pori, Anton; 

Sakalamaa malevast: Agu, Hel- 
mut; Tammaru, Leonid; Linnamägi, Ar- 
nold; Järv, Alfred; Mihkelson, Jaan; 

Tallinna malevast: Rajusi, Mikk; 
Lõmmikson, Elmar; Vahur, Jaan; 

Tartu malevast: Martinson, Arnold; 

"Tartumaa malevast: Sander, Ak- 
sel; Koppa, August; Alekõrs, Armin; Fuks, 
Georg; Pirn, Richard; Oijov, Eduard; 
Rosin, Alfred; Katalsepp, Jaan; Sarapuu, 
Rudolf; 

Valga malevast: Soo, Karl; Karolin, 
Jaan; Luning, Artur; Sumberg, Harald; 
Visnapuu, August; 

Viru malevast: Liiv, Arnold; Raudla, 
Roman; Luik, Harald; Nõmmaru, August; 
Erm, Jüri; Pauskar, Hugo; 

Võru malevast: Pallits, Aksel; Aker- 
man, Eduard; Hagivang, August; Vaher, 
Alfred; Puudist, August. 


Kotkajuhi märk. 
Harju malevast: Kulasalu, Endel; 
Järva malevast: Salk, Arnold; 


Petseri malevast: Nigol, Alfred; 


Sakalamaa malevast: Vilms, Al- 

bert; Muni, Jaan; Juhansoo, Eduard; 

Raidme, Valdo; 
Tartumaa malevast: 


sander. 


Kepp, Alek- 


Eeskujulik noorkotka märk. 
Petseri malevast: Tensing, Hans; 
Saarva, Richard; 
Saaremaa malevast: Elmik, Arno; 
Tallinna malevast: Allik, August; 
Tartumaa malevast: Jagoman, El- 
mar; 
Valga malevast: Ribul, Alfred. 


Millal korraldame järgmise üldlaagri. 


See küsimus tundub küll vähe vara- 
jasena, kuna eelmine üldlaager toimus 
alles möödunud suvel. Kuid tegelikult 
pole see nii, sest üldlaager kui suurim 
noorte kotkaste ettevõte nõuab aastaid 
kestvaid eeltöid. Ainult siis see suudab 
anda ülevaadet organisatsiooni — tööst, 
aidata kaasa noorkotkaliku vaimu aren- 


damisele ja võimaldada laiemale selts- 
konnale tutvumist noorte kõotkaste tege- 
vusega. 

Neil põhjusil nimetatud küsimus tuleb 
lahendada juba eelolevaks sügiseks, sest 
siis võimaldub uute töökavade koosta- 
misel arvestada ka üldlaagri eeltöid. 

Möödunud sügisel toimunud noorte- 


ry Pärital 1935 
EO ML 004 


Lipu heiskamine I üldlaagris. 

magistrite nõukogu koosoleku päevakor- 
ras oli ka üldlaagri korraldamise küsi- 
mus. Jõuti otsusele, et selleks sobivaks 
ajaks on 1938. a. suvi, kuna saame siis 


väärikalt pühitseda Vabariigi 20-aasta 
juubelit. .Välismaistes vastavais organi- 
satsioones on küll kombeks suuremaid 


laagreid korraldada viie aasta tagant, kuid 
meie olukorras näib viis aastat olevat liiga 
suur vahemaa, sest siis eelmisest üld- 
laagrist osavõtnud noortest tuleb järg- 
misse üldlaagrisse ainult väike protsent, 
kuna normaalajaks, mil poiss jääb Noorte 
Kotkaste organisatsiooni, on 3—4 aastat. 
Sellistel kaalutlustel tuleks järgmine üld- 
laager korraldada ikkagi 1938. a. suvel. 

Laagrikoha leidmine on juba sootuks 
" raskem küsimus, sest kust leiame sobiva 
laagrivälja vähemalt 3000 noorkotkale. 
Näib, et siin võib kõne alla tulla kas 


Pärnu rand või Pirita laagriväli, kus toi- 
mus mullune üldlaager. Ent Pirita laag- 
riväli vaevalt küll mahutab nii palju osa- 
võtjaid, kuna see möödunud aastalgi oli 
peaaegu täiel määral ära kasutatud. 
Lahendades üldlaagri aja ja koha kü- 
simusi, peame mõtlema ka laagri varus- 
tusele. Näiteks kust hangime telke? 
Peame järgmiseks üldlaagriks kindlasti 
jõudma nii kaugele, et igal rühmal on oma 
telk. Muidu küll vaevalt suudame ma- 
hutada järgmisesse üldlaagrisse tulevad 
noorkotkad telkidesse, kuna kaitseliidu 
malevate telkide arv ei vasta enam meie 
jõudsalt areneva organisatsiooni telkide 
vajadusele suviste laagrite korraldamisel. 
Kõik need asjaolud põhjustavad eel- 
nimetatud küsimuse lahendamist 
järgmise tööaasta alguseks. 


juba 


VH 


Noorte rivilisest kasvatusest (järg). 


Leitnant A. 


Koondtegevus. 


Salk koondrivis. 

Kui poiss üksikult rivilised võtted on 
omandanud, siis võib nende täitmist har- 
jutada salga koosseisus, juurde võttes 
salga tegevusel vajalikud uued rivilised 
tegevused. Kuna salk on noorte kotkaste 
väiksem iseseisev üksus, kes esineb ise- 
seisvalt ja peab omaette võistlusi, siis on 
soovitav, et salk rivilistel esinemistel 
jääks ka iseseisvaks üksuseks. 

Toon mõningad salga tegevusnormid 
eelpoolnim. põhimõtete alusel. 

Olgu antud juhul salga koosseis: salga- 
pealik--8 poissil-salgapealiku abi. 


Salga rivistused koondrivis on: 
a) — joon ühes viirus; 


b) — joon kolmes viirus; 

d) — kolonn ühekaupa. 

e) — kolonn kolmekaupa. 

a) — Joon ühes viirus (joon. 1.) 


noorkotkad asuvad järiekorras üksteise 


Tannia. 


kõrval, moodustades ühe sirgjoone. Vahed 
poiste vahel on 1 m 10 sm, lugedes poisi 
jalakannast kõrvalseisva poisi sama jala 
kannani. Salgapealik asub salga paremal 
tiival, temast vasakul salga liikmed pikku- 
se järjekorras, väiksemad paremal tiival, 
— vasakul tiival salgapealiku abi. 

b) Salk joonel kolmes viirus 
asub nii, nagu näidatud joon. 2. 


d) Salga kolonn ühekaupa on 
paremale pööratud salga joon ühes viirus. 
Poisid asuvad üksteise taga, moodusta- 
des ühe sirgjoone. Kaugused poiste va- 
hel 1,10 m lugedes eelmise poisi jala- 
kannast järgmise poisi sama jala kanna- 
ni (joon. 3.). 

e) Salga kolonn kolmekau- 
pa on paremale pööratud salga joon, nii 
nagu näidatud joon. 4. 

Ruumi vähesuse korral võib salga ri- 
vistada joonele ja kolonni lühendatud va- 
hede ja kaugustega. Säärasel juhul poi- 
sid asuvad üksteisest niisugustel vahedel, 

Märge: $-salgapealik: Š-abi. 
Jooniste seletus: Joon. 1. — Salk joonel ühes viirus, joon. 2. — salk joonel kolmes vii- 
rus, joon..3. — salga kolonn ühekaupa, joon. 4. — salga kolonn kolmekaupa, joon. 5. — 
salga rivistuste muutmine kolonnis, joon. 6. — rühm joonel ja joon. 7. — rühm kolonnis. 


et kõrvutiseisvate poiste küünarnukid puu- / kannani. Liikumist alates võetakse nor- 


dutavad kergesti üksteist. Kaugused üks- = maalkaugused ja -vahed. 
teise taga seisvate poiste vahel on ligi- Märge: Iga poiss salgas peab täp- 
kaudu 50 sm, lugedes jalakannast jala- seltteadma oma kohta salga rivis, et salga 

plk. oleks võimalik salka rivistada täiesti 
vaikselt, ilma jututa, käskluste järgi üks 
kõik millises eelpoolnim. rivikorras. 


Salga kogumine joonele: tehakse ai- 
nult paigal. 

Sünnib harilikult salgapealiku järgi; 
kogumine teostatakse kiirjooksuga. 

»Salk joonele — Kogu!“ 

Salga parema tiiva poiss asub salgapeali- 
ku kõrvale ja võtab valvelseisangu, tei- 
sed poisid asuvad temast vasakule ja 
joonduvad paremale. Joondumise juures 
tõsta veidi lõuga ja pöörata pea paremale. 
Nägema peab neljanda poisi rinda, ene- 
sest arvates. 

Peale parema tiiva poisi kohaleasumist 
salgapealik astub pool sammu ette, pöör- 
dub vasakule ja jälgib salga joonele kogu- 
mist. Joondumise kontrollimiseks salga- 
pealik tarbekorral võib liikuda oma kohalt. 
Joondumise lõpetamiseks s.-pealik annab 
käskluse ,Valvel!“ ja astub oma ko- 
hale. 

Kogumine joonele kolme viirgu või lü- 
hendatud vahedele sünnib käsklustega 

»Joonele kolme viirgu — Ko- 
gu!“ või 

»Joonele lühendatud vahe- 
dele — Kogu!“ 

Kogumine kolonni. (Paigal ja liiku- 
misel.) 

»Salk, kolonni — Kogu!“ 

Salga algepoiss asub salgapealiku sel- 
ja taha ja võtab valvelseisangu. Salk ri- 
vistub tema selja taha joon. 5. näidatud 
viisil, nii et iga poiss näeks ainult eel- 
seisja kukalt. Peale algepoisi kohaleasu- 
mist s.-pealik pöörab ümber ja jälgib sal- 
ga joondumist. Joondumise lõpetamiseks 
s.-pealik annab käskluse ,,Valvel!“ ja 
pöördub ümber. 

Kui pärast käsklust , Kogu!“ s.-pea- 
lik liigub edasi sammu või joostes, siis 
salk järgneb temale samal viisil. 

Kogumine kolonni kolmekaupa või lü- 
hendatud kaugustele sünnib käsklustega 
»Kolonni kolmekaupa — Kogu!“ 
või ,Kolonni lühendatud kau- 
gustele — Kogu!“ 


Liikumine. 

Salk liigub kolonnis harilikult, joonel 
ta liigub ainult väiksemateks ümberpaigu- 
tusteks. % 

Salga liikumised, peatumine, sammu 
muutmine ja pöörded täidetakse samade 
käskluste ja juhiste järgi nagu käsitletud. 


Salga rivistuste muutmine kolonnis. 


a) Paigal. Kolonnist ühekaupa ko- 
lonni 3-kaupa sünnib käskluse järgi 


[s 


Kolmekaupa — Marss 
Salk rivistub, nagu joonisel 5. näidatud. / 
Salgaplk. ja nr. nr. 1, 2, 3 märgitud poi- 
sid jäävad kohale, kuna teised asuvad 
taktsammu liikudes joonisel märgitud ko- 


hale. Peale rivistumist salgaplk. astub 
joon. 5b näidatud kohale. 

b) Liikumisel. Käskluse järgi 
»Kolmekaupa — Marss!“ nr. nr. 


1, 2, 3 tähendatud poisid ühes salgapeali- 
kuga märgivad sammu paigal, kuna üle- 
jäänud poisid asuvad joon. 5b näidatud 
kohtadele. Liikumist jätkatakse salga- 
pealiku = käskluse Otse O— 
Marss!“ 


järel 


Sarnaselt nagu üksik- 
»Tervitamine 


Tervitamine. 
tegevuse juures käsitletud 
rivis“. 

Rühm. 

Olgu antud juhul kolmesalgaline rühm. 
1. salk 10 poissi, 2. salk — 11 poissi ja 
3. salk — 8 poissi. (joon. 6. ja 7.) 

Käsklusi rühma rivistuste juures ja 
rühma liikumisel tarvitada samaseid kui 
salga tegevusel, asendades sõna ,,salk“ 
sõnaga ,,rühm“. 

Rännakutel ja rühma iseseisval liiku- 
misel (üksikult) kotkaabi liigub rühma 
lõpul selleks, et jälgida korda rühmas. 
Ühtlasi hoolitseb selle eest, et: poisid ei 
jääks rühmast maha ega mööduvate sõi- 
dukite alla. 

Eelpooltoodud rivilised võtted ja käsk- 
lused on maksvad ka noorhaugastele, kus- 
juures sõna ,,salk“ asemel tarvitada ,,pe- 


sa“ ja ,rühma“ asemel ,,pere“. 

Malevate vanemaid ja pealikuid. 


J. Koppel, E. Valdas, 
Saaremaa maleva Tartu maleva 
vanem. pealik. 


M. Ulk, H. Rosenberg, 
Järva maleva Lääne maleva 
vanem. pealik. 


Jutt ühest laagrikavast. 
Noortemagister R. Lahi. 


Istusin oma toas akna all ja vaatlesin 
tärkavat loodust. 


Laagriaeg läheneb — välgatas mõte 
peast läbi. Imelik küll, alles mõningad 
aastad tagasi oli esimeseks mõtteks selli- 
sel puhul: suvi läheneb, kuid nüüd, kus 
juba mõningad aastad maitstud ,laagri- 
mürki, kui seda nii tohiks nimetada, ei 
oskakski nagu enam suve oodata, vaid 
ootan laagriaega. i 


Samas kostis koputus uksele ja sisse 
astus üks meie salgapealikuid. 


»Härra vanakotkas! Kas tohin eksi- 
tada? Mul oleks mõned küsimused.“ 


Miks mitte? Palun väga! 


»Härra vanakotkas! Minu salgas on 
hulk pesakotkaid, kes enne maleva laagrit 
igatsevad varrukale kahte täppi. Aja ja 
teadmiste poolest sobivad poisid kõigiti, 
hulk katsepunkte sooritatudki, kuid katse- 
punkt nr. 2 teeb raskusi. Möödunud 
suvel olid nad alles algajad ja ei pääsenud 
laagrisse. "Kas lubaksite korraldada sal- 
gaga nädalalõpu-laagri?“ 


«mulle pilt aastat viis tagasi, 


Ma jahmusin. .—Silmapilkselt meenus 
millal ise 
rühma kotkana esitasin oma vanakotkale 
peaaegu sõnasõnalt 


Üritasin 


küsimuse. 
ajal kotkapoja katset 


samase 
ise sel 
(südamesopis isegi laagrikorraldaja eri- 
katset), kuigi ma ise veel päevagi laagris: 
polnud veetnud. Asi oli seekord seda 
hullem, et siis polnud seda kuldset ,,Noor- 
kotka käsiraamatu“ III annet, mille abil 
laagri korraldamine on naljaasi. Nüüd võib 
laagri üles lüüa, see raamat ühes ja kirves: 
teises käes, nagu üks kotkajuhte tähen- 
das. 

Kuid nüüd, 
tähendama, et selle 
siiski kõigile raskustele 
puudumisele vaatamata, ja sellest laag- 
rist kujunes sarnane laager, mis jääb 
toreda mälestusena mällu vist eluajaks, 
kuna selle laagri korraldamine oli suur 


viis aastat hiljem pean 
laagri korraldasin 
ja kogemuste: 


õppetund, mida ei suuda anda käsi- 
raamatu kolmekordne läbilugemine ega 
kogu talvine teoreetiline seletamine. Mis 
kasu olekski päheõpitud teadmisist, kui 

ise pole ühtegi telki püstitanud, ühtegi 
tundi laagri korrapidaja olnud ega ühelgi 
1õkkeõhtul viibinud. 

Kuid ka sellestki on vähe, kui oleme 
küll elanud laagris, kuid ei tea, et iga 
laagri ettevalmistamine nõuab laagri juht- 
konnalt mitmekordselt rohkem vaeva ja 
tööd, kui kogu laagri aeg ise. Alles siis, 
kui oled oma õlule võtnud kas või salga- 
laagrigi korraldamise, näed ja märkad, 
kuivõrd vähe on sul laagrikogemusi, kui- 
võrd palju asju on sul hoopis tundmatud, 
kui palju pisiasju tuleb Sul arves- 
tada ja kui palju ebaõnnestumisi, juhtu- 
meid ja takistusi tuleb sul ette näha ja 


võita. Kui ma eelpool ütlesin, et sarnane 


aastat tagasi: ,,Tehke, kui arvate hakka- 
Mina igatahes Teid aidata 
ei saa, sest ma ise pole päevagi laagris 
olnud.“ 

Mina vastasin oma  salgapealikule: 
»Tehke, kui arvate hakkama saavat. Kuid 
palun, et koostaksite enne kava, kus kõik 
eeltööd ette nähtud on. Võib-olla on seal 
mõnigi asi vahele jäänud või mõnigi punkt, 
kus head nõu teaksin anda!“ 


ma Saavat. 


Poiss punastus veidi ja lausus: ,,Mul 
on... üks säärane kava juba olemas,“ ja 
ulatas mulle paberilehe. 
Lugesin sealt järgmist: 
Laagri vanem — vanakotkas. 
Laagri pealik — mina ise. 


Tännasilma kodutütarde 
ja = noorkotkaste -õppe- 
orkester. 


Keskel orkestri juhataja 
vanakotkas A. Vellomäe. 


laagri korraldamine on selle korraldajale 
suur õppetund, siis ma siin parandan oma 
väljendust ja ütlen: sarnane laagri korral- 
Aamine on terve kool selle korraldajale. 

Pidin juba andma eitava vastuse, sest 
kartsin, et laagri eeltööd on siiski 14-aasta- 
sele poisile liiga rasked, kuid samas 
muutsin oma kavatsuse, sest kui õpitakse 
võitma raskusi, siis õpitakse ka elus edasi 
jõudma. Ükski ei õpi kingsepaks, kui ta 
töötoas aina vaatab kingsepa tööd. Alles 
siis võib midagi valmis saada, kui ise 
haarad haamri ja tikud. 


Minu vanakotkas vastas mulle viis 


Laagri koha esitab salga matkameis- 
ter hiljemalt 1. juuniks. Mitte 
kaugemal kui 10 km. 

Laagri aeg — enne maleva laagrit 
kaks nädalat. 

Laagri kestus — laupäeva hommikul 
läheme, pühapäeval õhtueeli tule- 
me koju. 

Telgid — 2 tükki maleva staabist. 
Kui ei saa, teeme voodilinadest 
ise. 

Toit — iga poiss võtab kindlaks- 
määratud normi aineid kaasa, 
samuti keedunõud. Kokad määra- 

takse järjekorras laagri käsu- 
kirjaga. 

Minek — jalgsi. 

Seljakotid — kellel ei ole, paneb 


jahukoti nurkadesse kartuli. Nööri 
asemel vana eesti vöö või muidu 
lai köidik. 

Varustis — ,N. K. Käsiraamat III“ 
Ik. 15. Peale selle, mis kästakse. 

Laagri lipp — saame vallamajast. 

Ehitus- ja põletuspuud — palume 
sellelt, kelle mets on.. 

Lõkkeettekanded — poisid juba õpi- 
vad. Peale selle igal poisil vähe- 
malt üks salaja. 

Tunniplaan — (,N. K. 0 Käsi- 
raamat IiI“ Ik. 118) ja muud 
ametimehed määratakse esimeses 
käsukirjas. 


Sellele järgnes poiste nimestik ja iga 
nime järel rida asju ja esemeid, mida 
keegi peab kaasa võtma. 


Karla — 2 kilo herneid, kirves, nae- 
lad. 


Vello — tangud, pann, labidas. 


Valdur — päts leiba, nöör (15 m 
pikk), 4 muna jne. 


Esialgu ajas terve see kava naerma, 
kuid kui lugesin veel kord kava hoolega 
läbi, siis patsutasin poisile õlale ja ütle- 
sin: ,,Hästi! Teeme! Tulen ise kind- 
lasti kaasa. Märgi oma nimestiku lõppu 
minu nimi ka ja selle järel, mitu kilo 
suhkrut või seapekki ja missuguse joogi- 
veenõu või paja mina pean kaasa võtma.“ 


Kas tegin hästi või halvasti? 


 Laskespordist. 


Noortemagister V. Pirsko. 


Laskesport väikesekaliibrilisest vint- 
püssist on noorte kotkaste juures võrdle- 
misi uudne tegevusala, kuigi neid noori 
kotkaid küllalt, kes ise omavad spordi- 
püssi ja sellega teostavad laskeharju- 
tusi. Kindlakujuliselt organiseeritud las- 
kurgrupid-laskurringid töötavad aga vaid 
üksikute rühmade juures. Et senini las- 
kesport noorte seas on arenenud kuidagi 
kartlikult, selleks on küllaltki mõjuvad 
põhjused. See aeg ei ole veel väga kau- 
gel, kui riigikaitselise õpetuse näol püssi 
käsitamine ja 'laskmine viidi koolidesse, 
või ma väljendaksin täpsemalt — kui 
laskmine selle näol viidi noorsoosse. Püssi 
oli senini peetud ikka vaid vanade asjaks, 
mida kätte võtta lubati alles kaitseväes 
ja kaitseliidus. Eks sellest tingituna 
leidu veel praegu küllalt neid noortetege- 
lasi, kes heameelega hoiavad noori laske- 
platsilt kui katkukoldest eemale. Et las- 
kesport noori militariseeriks või ässitaks 
sõjakusele, see oletus ei kannata üldse 
mingisugust kriitikat. 

Püüan puudutada lühidalt alljärgne- 


vate ridadega, kui tähtsad ülesanded on 
täita laskespordil noorte arendamisel — 
noorte kasvatamisel. Kui kõnelda laske- 
spordist kui ühest noorte tegevusalast, 
siis tuleb selle all mõelda ainult laske- 
harjutusi ja -võistlusi väikesekaliibrili- 
sest vintpüssist. Täiskaliiberpüssi ehk 
niinimetatud sõjapüssi andmisest . noor- 
kotkastele ei või juttugi olla. 

Laskmine on ja jääb alati noorte juu- 
res ainult üheks spordiharuks. Distsip- 
liin ja sport on lahutamatult seotud üks- 
teisega — juba sellepärast tuleb tervi- 
tada iga sportlikku tegevust. Sport on 
üks neid tegevusalasid, mis nõuab suurt 
enesevalitsemist. Kui üks spordiharu 
võib üldse rohkem distsipliini nõuda kui 
teine, siis selles suhtes sammub esime- 
ses järjekorras just laskesport. 

Laskur kasutab relva ja sunnib selle 
tegevusele oma tahte kohaselt. Et 
püss noore (ka vana) käes ei muutuks 
hädaohtlikuks ümbruskonnale, = selleks 
peab iga laskur-noor omandama aja jook- 
sul tugeva endadistsipliini ja hea enese- 

valitsemise, mida saavutatakse ainult pi- 
deva enesekasvatusega ja hoolika järele- 
valvega lasketundides. 

Laskmine iseenesest on juba suur 
tahtejõu kontsentreerimine. Ei ole sugugi 
kerge asi sihtida märki — seega silma 
ja keha korraga panna tööle. Õigel het- 
kel päästa kukke, see nõuab enesevalit- 
semist ja tasakaalukust. Et saavutada 
oskust teostada täpset kukepäästmist sel 
silmapilgu murdosal, millal püss tõesti 
on suunatud märki, see nõuab hästi välja- 
koolitatud ja otsustavat enesevalitsemist. 

Seesuguse distsipliini ja korranõuetega 
osutub laskesport suureks noortekasva- 
tuslikuks teguriks. Seda distsipliini, mida 
noored omavad laskerajalt, on väga ker- 
ge ära kasutada igapäevases elus. 

Üht tähtsat iseloomu kujundavat tegu- 
rit ei tohi jätta silmapaari vahele. Mil- 
lal on laskur täielikult rahuldatud oma 
lasust — olgu see nii hea kuitahes? Iga 
lasu kohta on tal erisoovid. Laskur ana- 
lüüsib lasku, et jõuda selgusele, miks 
see lask asetses nii ja mitte teisiti, eriti 
siis kui eelmine lask ebaõnnestus. Noor 
otsib ise üles oma vead (kuigi algul las- 
kejuhataja kaasabil) ja kõrvaldab need. 
Laskmise juures ta peab jätma enese üle- 
hindamise — selle tavalisema sportlase 
vea. Ei aita siin ka pealtvaatajate või 
kaaslaskurite meeleolu, nende kiitus või 
poolehoiuavaldus viimasele pingutusele. 
Kui noor laseb ennast sellest kaasa ve- 
dada, siis juba järgnevad lasud veena- 
vad teda, et ta jõuab sihile ainult tegut- 
sedes omaette ja omal jõul. 

Heitnud lühidalt pilku laskmise sisule, 
peaks eeltoodust olema selge, et selle 
tegevusala rakendamine noorte tegevus- 
programmi väärib tõsist tähelepanu ja 
poolehoidu. 

Et laskespordil võivad halvemal juhul 
olla väga tõsised tagajärjed, sellepärast 
pean paratamatult puudutama küsimust, 
kuidas noorte kotkaste juures laskesporti 
organiseerida. 

Parim moodus on seekohase laskur- 
ringi ellukutsumine rühma juures. Selle- 


pärast just rühma juures, et laskurringi 
moodustamisel ei tohi taga ajada suurt 
liikmete arvu, kuna siis on noori raskem 
jälgida ja õpetada (eriti veel kui kasu- 
tamiseks on ainult 1—2 püssi). On sel- 
ge, et meie pühendame noori kotkaid las- 
kespordisse ainult sellepärast, et üksikuid 
noore iseloomujooni enam välja arendada. 
Suure liikmete arvu juures laskmise jär- 
jekorda ootajad võivad sattuda omavahe- 
mis häirib laskurit ja 
õnnetusi ettevaatama- 


lisse vallatusse, 
võib põhjustada 
tuse tõttu. Kümmekond noort olgu juba 
paras arv ringi koosseisuks. , 

Enne laskeharjutustele asumist peab 
noor täielikult tundma relva, millega teos- 
tub laskmine. Ta peab sooritama katse 
selle relva tundmises — alles siis tun- 
nustatagu ta laskeõiguslikuks. Kui noor 
tunneb ja valitseb täie teadmisega oma 
käes olevat relva, üksnes siis ei ole 
karta ka õnnetusi. Sellepärast ei tohi 
lubada laskmist kord ühe, kord teise püs- 
siga. Pealegi rikub see noore lasketaga- 
järgi ja soovitud edu laske- ja kasvatus- 
alal jääb tulemata. 

Õnnetuste vältimiseks tuleb pühendada. 
erilist tähelepanu distsipliini ja korra 
nõuetele laskeplatsil. Kuidas laskeplat- 
sil ennast ülal pidada ja kuidas teos- 
tub laskmine, see olgu täpselt fikseeri- 
tud vastavas laskurringi eeskirjas. Peale 
püssi tundmise katse tuleb noortel teha 
veel katse selle eeskirja tundmises. Selle 
tundmata ei tohi üldse keegi kaasa tulla 
laskeplatsile . (laskurringide asutamisel 
võib eeskujuks võtta Tallinna Lõuna ma- 
levkonna ,,Side“ rühma laskurringi ees- 
kirja, milline peastaabi poolt saadeti ka 
igasse noortemalevasse). 

Igal laskurringil peab olema vanema 
isiku näol laskejuhataja-asjatundja, kes 
aga ühtlasi oleks ka distsipliinitundja ja 
selle austaja. Laskeplatsile laskmiseks 
pääsegu noored ainult koos laskejuha- 
tajaga, kes ka tegelikku laskmist juhatab. 
Noori kotkaid iseseisvalt laskerajale ei 
tohi millalgi lubada. 

Natuke tagasi pöörates tahaksin veel 

Rühma lipp. 


[a 
(A 
td 


Igal noorkotkaste rühmal on oma lipp, 
mille suurus ei ulatu üle 80 X 125 sm. 

Lipu parem külg sisaldab noorkot- 
kaste märgi ühes järgmiste tekstidega: 
malev-malevkond-rühm nimedena — ja 
NOORED KOTKAD organisatsiooni ni- 
mena. 

Näide: VIRU-HALJALA NOORED 
KOTKAD VÕHMA RÜHM. . 

Lipu vasak külg on rühma enda 
määrata, kusjuures sinna on mõeldav ase- 
tada rühma juhtlause, rühma märk ja 
embleemid, kui need valitud. Juhtlause 
võib asetada ka eraldi lindile, mis kin- 


alla kriipsutada, et laskurringi pääsemine 
ei tohi olla liiga kerge. Tuleks pidada 
silmas, et sinna pääseksid ainult täiesti 
asjast huvitatud noored kotkad ja nimelt 
sellised, kes heameelega tegutsevad kaa- 


sa ka teistel rühma tegevusaladel. Olgu 
laskurringi pääsemine tublimate poiste 
eesõigus. Sellega meie seame üles suure 


ja küllalt tähtsa nõude laskurringi astu- 
jatele. Laskurring noorte kotkaste juu- 
res ei tohi millalgi kujuneda ainult nende 
poiste asjaks, kes löövad käega rühma 
muule tegevusele, löövad käega katse- 
järkude = sooritamisele ja liikmeks on 
ainult veel sellepärast, et nädalas üks 


ELAME ILUSALE +, 


EESTILE XN, 


nitatakse lipuvarda juurde. 

Lipu värvi valib rühm endale ise, kus- 
juures maleva (malevkonna) vanem selle 
enda käskkirjas kinnitab. Malevkonnal ei 
või olla kaht ühesugust värvi rühma lippu. 

Lipu kavand saadetakse kahes eksemp- 
laris joonistatuna (paberi kaust 20X30 
sm) maleva staabile, kes selle edasi saa- 
dab Peastaabile. Kinnitamise puhul saa- 
detakse üks eksemplar rühmale tagasi. 

Lipuvarda pikkus on 220 sm. Ülemi- 
ses otsas asetub kotkakujuline ilustis 
(milline saadaval R. Tavasti juures Tal- 
linnas). 


kord saab püssi lasta. Sellega meie viik- 
sime laskurringi kõrge aate liiga mada- 
lale. 


Välivoodite asjus. 

Välivoodeid (kuid ilma katteriideta) 
on võimalik tellida peastaabi kaudu. 
Katteriideta voodi hinnaks on kr. 3.50. 
Katteriidega kokku võib välivoodi hinnaks 
kujuneda kr. 12—13. | 

Välivoodid on saadaval ka A./S. Lut- 
heri juures Tallinnas, hinnaga kr. 33.—, 
ent nimetatud voodid pole väljaotstarbeks 
kõige kohasemad. i 

Reporter igasse rühma! 
Noortemagister A. Allik. 


Ei ole küllalt sellest, et rühm töötab 
hästi, et seal on eeskujulikud poisid, kes 
on noorkotkaliku käitumise ja tegude tõt- 
tu kuulsad koolis ja ligemas ümbrus- 
konnas. 

Tarvis on ka, et selle rühma nimi le- 
viks terve maakonna, maleva ulatuses, ula- 
tuks mõnel juhul üle riigi, sest palju on 
rühmi ja noorkotkaid, kes mitte nii kau- 
gele ei ole jõudnud, et neil oleks pak- 
kuda teistele eeskuju. Nemad vajavad 
ergutust teiste edasijõudmisest. Samuti 
vajab seltskond teateid noorte kotkaste 
tegevusest, millega ei viida ainult rühma 
nimi võõraste suhu, vaid aidatakse kaasa 
noorkotkluse levikule, , tutvustamisele ja 
luuakse soodsaid eeldusi uute poiste vär- 
bamiseks, uute üksuste tekkimiseks. 


Ülesanne on väga ulatuslik. Sellepä- 
rast peab iga rühma tegevuskavas olema 
ette nähtud pidev ajakirjanduse informee- 
rimine oma tegevusest. Selle ülesande võ- 
tab enesele üks rühma sulemeestest, kel- 
lele ei tee raskust sündmust, kirjutatavat 
teemat loogiliselt ja kokkuvõtlikult pabe- 
rile panna. Kui poistele see üle jõu käib, 
aitab vanakotkas siin kaasa. 

Ajakirjanduse kaastöö on mitmesugu- 
ne; päevauudised, juhtkirjad, följetonid, 
joonealused jne. Meie vajame aga tead- 
misi päevauudiste kirjutamiseks. 


Päevauudiste kirjutamisel peab kõige 
tähtsam olema paigutatud esimestesse ri- 
dadesse ja pealkirja. Üldse peab pealkiri 
hästi ja tabavalt valitud olema. Sellele 
kulutatud aeg ei ole kunagi maha visatud. 
Täiesti väär on artiklit alata mitmesuguste 
kõrvalasjade ja sissejuhatusega. Esimese 
reaga tuleb hoop anda naelapea pihta! 
Graafiliselt kujutatuna peab artikkel ole- 
ma kolmnurk, mille alus on üleval, tipp 
all. Iga uus mõte esinegu iseseisvas kär- 
pes, s. o. uuelt realt, siis on toimetusel 
lihtsam vähemtähtsat vahelt välja jätta. 

Artikli koostamisel tuleb vastus leida 


järgmistele küsimustele: Kes? — tuleb 
üles lugeda kõik asjaosalised. Kus? — 
asukoht, kus sündmus toimus. Mis? — 
sündmus ise. Millal? — aja määramine. 
Kuidas? Mis otstarbel? Millega? See ei 
ole aga maksev juhtkirjade juures, nagu 
neid käesolev ajakiri vajab, kus on järg- 
mised elemendid: tees, tõestus ja kokku- 
võte. 

Kõigele lisaks peab sündmus olema 
värske, ta tuleb esimesel võimalusel toi- 
metusse edasi saata, sest päevauudis va- 
naneb kiirelt. Sel juhul võib artiklit pääs- 
ta paberikorvist ainult aja umbmäärane 
nimetamine, näit. möödunud nädalal, neil 
päevil jne. 

Artikkel tuleb kirjutada ühele lehe- 
küljele tindiga või kirjutusmasinaga. Ni- 
med olgu eriti selged! Kiri harv, et toi- 
metusel oleks kergem parandusi teha: Kui 
lehti mitu, siis tuleb nad nummerdada. 
Iga kirjutis peab varustatud olema kirja- 
saatja — nii nimetab toimetus artikli kir- 
jutajat — täieliku nime ja aadressiga, mis. 
kirjutatakse artikli lõppu või esimese lehe 
tagaküljele; seda tuleb ka siis teha, kui 
toimetusele on ligi lisatud kaaskiri. Vii- 
maste kirjutamisele mitte asetada pea- 
rõhku, vaid otstarbekohane on neid hoo- 
pis ära jätta. 

Kaastöö saatmist rühma tööst ei maksa. 
teha taskuraha muretsemise ülesandel, 
pealkirja peale paremasse nurka mär- 
kige seepärast: Tasuta kasutamiseks. 
Rühma tähtsamate sündmuste puhul, kui 
artikkel köidab laiemat lugejaskonda, 
võib see ära jääda. 

Lõpuks olgu veel märkida, et ärge las- 
ke end kohutada, kui esimene artikkel ei 
kannata trükimusta. Teine kord tehtagu 
paremini, võrreldagu ilmunud kirjutisi 
omadega, küllap leiab siis iga reporter 
õige tee, et valgustada oma meeste suuri 
tegusid arvukale noorte kotkaste ja nende 
sõprade perele. 

Noorte kotkaste ettevõtteid eeloleval suvel. 


Peastaabi korraldusel: 
8.—12. juulini üleriiklik võistlejate laager 
Viljandis, i 
16.—27. juulini II üler. harjutuslaager 
(noorematele juhtidele) ja 
, 29. juulist —8. augustini III üler. harjutus- 
laager (vanematele juhtidele) Viljandis. 


Harju malevas: 

13.—19. juunil maleva staabi õpperüh- 
ma laager, ühtlasi ka maleva juhtide har- 
jutuslaager Keilas. 

Juuni lõpul Kuusalu malevkonna laa- 
ger Kuusalus. 

Juuli algul ülemalevaline merinoorkot- 
kaste laager Pedassaares (Soome rannas). 

3.—6. juulini Nissi malevkonna õppe- 
laager Riisiperes. 

7.—9. augustini Keila malevkonna laa- 
ger Keila-Joal. 

Peale selle on rühmades (2—3 rühma 
peale kokku) ette nähtud kuni 40 öö-päe- 
vast laagrit, missuguste tähtajad pole veel 
selgunud, kuna need olenevad telkide 
saamisest. — 


Järva malevas: 
17.—21. juunini — õppelaager ja spordi- 
võistlused üheaegselt K. L. Järva maleva 
aastapäeva pidustustega. 


14. 06. 36. K. L. Järva maleva 10. 
aastapäeva pidustused Paides. 

15. 06. 36.—18. 06. 36. Maleva õppe- 
laager ja spordivõistlused Paides. 


24. 06. 36—28. 06. 36. Matk jalgsi 
Paidest Pärnu. 
01. 07. 36.—06. 07. 36. Matk jalg- 


rattail Paide—Türi—Viljandi—Tõrva--Ote- 
pää—Elva--Tartu—Põltsamaa ja Paide. 

15. 07. 36.—15. 08. 36. Malevkondade 
ja üksuste laagrid. 

15. 08. 36.—16. 08. 36. Maleva võrk- 
ja pesapalli ning laske esivõistlused Ta-. 
pal või Türil. 

Lääne malevas: 

5. juulist—25. juulini mitmesuguste üksus- 
te laagrid. 


Petseri malevas: 

31. mail — kevadpidustused koos kodutü- 
tardega. 

16.—22. juunini maleva laager Kolovino: 
külas (3,5 km Petserist). 


Pärnu malevas: 
1.—8. juulini — maleva laager. 


Pärnumaa malevas: 


16.—22. juulini — maleva noorte ja vane-- 
mate juhtide laagrid Reius. 

2—4. augustini — maleva pidustused 
Vändras. 

Saaremaa malevas: 

Juunikuus — malevkondade või nende 
rühmitiste laagrid Leisis, Muhus, Pöidel, 
Kihelkonnal ja Kuresaare läheduses. 


Sakalamaa malevas: 

29. maist—1. juunini — Tarvastu mvk. 
laager Tarvastu kirikumõisa pargis. 
4—7. juunini Paistu ja Kesk-malevkon- 

dade laager Polli mägedes. 
9.—12. juunini — Suure-Kõpu mvwk. laager 
Suure-Kõpu kooli pargis. 


18.—21. juunini — Põltsamaa mvk. laager 
Põltsamaa linna läheduses. 
22.—25. juunini — Pilistvere mvk. laager 


Kabala koolimaja läheduses. 

27.—30. juunini — Suure-Jaani mvk. laager 
Lõhavere täienduskooli pargis. 

30. juunist—7. juulini — vanemate juhtide 
harjutuslaager Lõhavere täienduskooli 
pargis. (S.-Jaani lähedal). 


Tallinna malevas: 

'20.—29. juunini — siderühma laager Keila- 
Joal. 

29. juunist—5. juulini — Kalevi mvk. laa- 
ger Lohul. 

'14.—21. juulini — maleva juhtide laager 
(arvatavasti Aegviidus). 

21. juulist —15. augustini — Nõmme, Kopli, 
Ida ja Põhja malevkondade laagrid Aeg- 
viidus. 

Tartu malevas: 

11—17. augustini — maleva laager Ranna- 

pungerjal. 


Tartumaa malevas: 


13.—14. juunil — Jõgeva mvk. laager Ku-" 


remaa järve ääres. 


11.—14. juunini -- Alatskivi mvk. laager 
ja 5. aastap. pidustused Alatskivil. 

14. juunil — Võnnu mvk. pidustused Ah- 
jal. 

30. juunist —6. juulini — maleva üldlaager 
Elvas. 


Valga malevas: 


16.—21. juunini — maleva laager Helmes. 
17.—23. augustini — maleva juhtide laa- 
ger. 


Viru malevas: 

13. juunil Rakvere I mvk. laager Paler- 
mos. 

14. juunil — Rakvere II noorkotkaste päev 
ja I mvk. lipu õnnistamine. 


14. juunil — Haljala mvk. lipu õnnista- 
mine. 

19.—22. juunini — maleva laager Ao ran- 
nas. 
Võru malevas: 

18.—22. juunini — maleva võistluslaager 


kubja järve kaldal. 


Kaitseliitlaste tarvetelaost 

Tallinnas Kaarli tän. 8 saadaval järg- 
mised noorkotkaste esemed hindadega: 
akselbant — kr. 3—, rinnamärk (kruviga) 
—50 senti, mütsimärk klambriga — 30 s., 
organisatsioonimärk — 16 s., järgutäpp 
— 4 s, salgapealiku märk — 5 s., pealiku 
märk hõbedane — 6 s., pealiku märk kul- 
lane — 8 s., kaelarätiku rõngas staabi- 
liikmetele (hõbe ja kuld) — 80 s., noor- 
kotka vööpannal — kr. 1.10, noorkotka 
vööpael (m) — 85 s., noortemagistri märk 
— kr. 2.20, vilepael (m) — 25 s., noor- 
kotka müts — kr. 1.90 ja noorkotka eri- 
ala märk — 18 s. 

Väljaandja: N. K. Peastaap. Vastutav toimetaja: G. Reial. 
Toimetuse nõukogu: kol.-Itn. P. Asmus, prof, E. Ein, rektor J. Kõpp, koolinõunik J. Lang, 


dir. V. Neggo, prof. A. Piip ja kol. A. Traksmaa. 


"Toimetus: H. Treial (peatoimetaja), noortemagistrid V. Hiir (tegevtoimetaja), R. Lahi, 
K. Liping, A. Ohaka ja E. Taks. 


Toimetus-talitus: Tartus, Promenaadi 2, tuba 16, tel. 9-60. 
"Tellimishind : aastas Kr. 1.20, 6 k. — Kr. 0.70, 3 k. — Kr. 0.40. Üksiknumber 15 senti. 


Ajakiri ilmub 12 korda aastas. 


K. Mattieseni trükikoda o.-ü., Tartu 1936. 


